Veľký Lapáš

Veľký Lapáš je obec na Slovensku v okrese Nitra.

Polohopis 
Obec Veľký Lapáš leží v západnej časti Žitavskej sprašovej pahorkatiny v nadmorskej výške 160 m n. m., na hlavnej ceste medzi mestami Nitra a Vráble, 7 km východne od okresného mesta Nitra.

Ulice 
 Nitrianska
 Vrábeľská
 Golianovská
 Kostolná
 Malolapášska
 Školská
 Družstevná
 Mlynská
 Nad meštiankou

Vodné toky 
 Potok Kadaň

Vodné plochy 
 jama Bulgarka

Dejiny 
Prvá zmienka o obci pod názvom Lapas je v Zoborskej listine  z roku 1113, Lapas ako časť majetku zoborského kláštora. V roku 1156 ostrihomský arcibiskup prepustil desiatky z tejto obce Ostrihomskej kapitule. V 13. storočí získal majetky v obci Peter z janíkovskej vetvy Ludanických. V 70. rokoch 16. storočia obec zničili Turci. Obyvatelia obce odvádzali Turkom dane a desiatky. Za každý obývaný dom 50 akčí. V tomto období bol v obci jednokolesový mlyn. Daňový súpis z rokov 1663-64, keď bola obec poplatná Turkom, ju spomína pod názvom Nagy Lapás. Vo Veľkom Lapáši bolo vtedy 55 zdanených rodín a 39 obývaných domov. V 18. storočí boli časté vzbury proti zemepánom . Po zrušení poddanstva sa skončil poddanský vzťah Lapášanov voči zemepánom. Bývalí poddaní prijímali nové polofeudálne záväzky voči bývalým zemepánom. Za prepustenú pôdu, požičané obilie, peniaze, či náradie, za dovolenie pásť dobytok, splácali podĺžnosť voči svojim veriteľom tak, že sa zaviazali určitý počet dní odpracovať na ich majetku. Takto poddanské roboty vystriedali rozličné formy odrábania a námedzná práca. Niekdajší poddaní sa stávali poľnohospodárskymi robotníkmi. Majitelia pôdy vo Veľkom Lapáši roku 1864 boli títo roľníci: Adler, Baják, Balla, Barča, Bartoš, Beňuš, Brindza, Časný, Čurgaly, Dobiš, Duchoň, Egyud, Fintor, Gábriš, Gugh, Herceg, Horňák, Chromý, Karabinoš, Kiš, Lekvár, Moravčík, Potočka, Pilka, Radecký, Roško, Sáraz, Ševčík, Šmitala, Šrank, Uharček, Záhorka, Zahumenický, Zelenák. V 19. storočí  pozemkové podiely vlastnili viaceré šľachtické rodiny Gici, Tahy, Dezseo a iní. Na choleru zomrelo v roku 1831 11 ľudí. JRD vzniklo vo Veľkom Lapáši v roku 1957. V rokoch 1960-1990 tvorila obec s Malým Lapášom veľkú obec Lapáš.

Politika 
Starostom obce je od volieb v roku 2018 Ing. Katarína Babalová.

Partnerské obce 
  Piliš Čaba, Maďarsko - partnerstvo od roku 2004, vzniklo na základe predchádzajúcej komunikácie Slovenskej menšinovej samosprávy v Pilišskej Čabe a samosprávy Obce Veľký Lapáš.

Kultúra a zaujímavosti  
V obci pôsobí dychová hudba Lapášanka a folklórny súbor Rapkáčik.

Hudba 
 Dychová hudba "Lapášanka", 
 Folklórny súbor "Rapkáčik", 
 Rocková kapela "The Brazen Head"
 Spevácka skupina Lipa
 Spevácka skupina Seniori

Stavby 
rímskokatolícky kostol, škola, obecný úrad, pošta, kultúrny dom, potraviny Jednota, penzión a pohostinstvo U Bosorky, penzión Hoffer

Pamiatky 
V obci sa nachádza rímskokatolícky gotický kostol Nepoškvrneného počatia Panny Márie. Zbarokizovaný bol v roku 1715, v roku 1750 bol opravený. V roku 2012 bola zrealizovaná prístavba kostola.

Parky  
Pri kultúrnom dome a pri kostole.

Šport  
 OFK 1948 Veľký Lapáš
 Hokejbalový klub Demons Veľký Lapáš
 DHZ Veľký Lapáš
HK Lapáš Penguins

Pravidelné podujatia  
Každoročne sa tu konajú Zoborské slávnosti dychových hudieb, Dni obce, stavanie mája, výstava vín spojená s verejnou ochutnávkou a iné kultúrne podujatia.

Hospodárstvo a infraštruktúra  
Cez obec prechádza cesta prvej triedy I/51 spájajúca mestá Nitra a Vráble.

Verejné ustanovizne 
 Obecný úrad vo Veľkom Lapáši
 Stavebný úrad pre obce Veľký Lapáš, Malý Lapáš a Golianovo
 Pošta
 Farský úrad

Školstvo  
 Základná škola Veľký Lapáš

Osobnosti

Čestné občianstvo 
 Štefan Pilka - za rozvoj Dychovej hudby vo Veľkom Lapáši, pri príležitosti 60. výročia založenia DH Lapášanka (1996)

  Rastislav Toman (* 1975), hudobný skladateľ, uznávaný gitarový virtuóz. Pôsobil ako žiadaný gitarista v rôznych skupinách, tiež a dodnes je vyhľadávaný interpret a štúdiový hráč. Pôsobil v skupine Gladiator kde na seba autorsky a inštrumentálne výrazne upozornil. Neskôr pôsobil v skupine DESmod, v ktorej nahradil Richarda Nagya. Plnoprávnym členom sa však nikdy nestal. Je spoluzakladateľom a gitaristom skupiny Desmod a Robo Šimko. Jeho hra je veľmi emotívna, intuitívna a pocitová.

Referencie

Externé odkazy 
http://www.velkylapas.sk - oficiálna stránka obce
 

 
Obce okresu Nitra